LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL PARAMOS SKYRIMO 2009–2014 M. NORVEGIJOS FINANSINIO MECHANIZMO PROGRAMOS LT10 „GEBĖJIMŲ STIPRINIMAS IR INSTITUCINIS VALSTYBĖS, PARAMOS GAVĖJOS, IR NORVEGIJOS VIEŠŲJŲ INSTITUCIJŲ, VIETOS IR REGIONINĖS VALDŽIOS BENDRADARBIAVIMAS“ TIESIOGINIO FINANSAVIMO PROJEKTUI „LIETUVOS RESPUBLIKOS IR NORVEGIJOS KARALYSTĖS BENDRADARBIAVIMAS PRIEGLOBSČIO, INTEGRACIJOS IR MIGRACIJOS VALDYMO SRITYJE“ ĮGYVENDINTI

2017 m. kovo 29 d. Nr. 1V-228

Vilnius

Vadovaudamasis 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašo, patvirtinto Lietuvos Respublikos vidaus reikalų ministro 2016 m. rugsėjo 26 d. įsakymu Nr. 1V-674 „Dėl 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašo patvirtinimo“, 59 punktu ir atsižvelgdamas į Lietuvos Respublikos vidaus reikalų ministerijos Regioninės politikos departamento 2017 m. kovo 16 d. Paraiškos administracinės atitikties ir projekto tinkamumo finansuoti vertinimą ir išvadą Nr. 22VL-88,

s k i r i u 2009–2014 m. Norvegijos finansinio mechanizmo programos LT10 (valstybės biudžeto programos „Norvegijos finansinės paramos programa“ priemonės kodas 01-01-01 ir funkcija 03.06.01.01) tiesioginio finansavimo projektui „Lietuvos Respublikos ir Norvegijos Karalystės bendradarbiavimas prieglobsčio, integracijos ir migracijos valdymo srityje“ įgyvendinti lėšų – iki 180 687,33 Eur (šimto aštuoniasdešimties tūkstančių šešių šimtų aštuoniasdešimt septynių eurų trisdešimt trijų euro centų), iš jų:

1. 85 % nuo tinkamų finansuoti išlaidų yra Norvegijos finansinio mechanizmo projekto įgyvendinimo paramos lėšos (finansavimo šaltinis 1.3.3.1.33) – iki 153 584,23 Eur (šimto penkiasdešimt trijų tūkstančių penkių šimtų aštuoniasdešimt keturių eurų dvidešimt trijų euro centų);

2. 15 % nuo tinkamų finansuoti išlaidų yra Norvegijos finansinio mechanizmo projekto įgyvendinimo bendrojo finansavimo lėšos (finansavimo šaltinis 1.2.3.1.33) – iki 27 103,10 Eur (dvidešimt septynių tūkstančių šimto trijų eurų dešimt euro centų).

Vidaus reikalų ministras	Eimutis Misiūnas